# המעבדה לנוירופסיכולוגיה יישומית וחקר ההזדקנות

**ד"ר שרון נפרסטק זמלר**

מה הקשר בין תפקודים ניהוליים לבין סימפטומים של דכאון?

מהי הזדקנות בריאה?

האם ניתוח של דפוסי קול יכול לסייע לנו לאבחן דמנציה?

מה הקשר בין קישוריות מוחית לבין מצב הרוח?

אם שאלות מסוג זה מעניינות אותך את.ה מוזמנ.ת לפנות אלינו ולהצטרף לאחד המחקרים שלנו במסגרת התנסות במחקר!

במעבדה, אנו מנסים לקשור בין סימפטומים והתנהגות לבין תפקודים קוגניטיביים והבסיס העצבי שלהם. אוכלוסיות המחקר שלנו כוללות מבוגרים צעירים המתמודדים עם פסיכופתולוגיה (כגון דכאון) וכן מבוגרים זקנים המתמודדים עם תהליכי הזדקנות פתולוגית (מחלת האלצהיימר) או הזדקנות מיטיבה.

כדי לענות על שאלות אלו אנו משלבים מדדים סובייקטיבים כמו שאלוני דיווח עצמי, ומדדים אוביקטיביים כמו מבחני חשיבה, מטלות ממוחשבות, מדדים של קול ומדידות של פעילות מוחית.

תלמידות ותלמידי המחקר במעבדה הן קלינאיות חוקרות וקלינאים חוקרים והשיח שלנו תמיד מגיע מהשטח ושואף  לחזור אליו.

**מה תלמדו אצלנו?**

ההתנסות שונה בין פרויקט מחקר אחד לשני אך כוללת חשיפה למחקר הניסויי-תרגומי (כזה שנע בין הקליניקה למעבדה) ובתוך כך, קריאה ביקורתית של מאמרים, בנייה והרצה של מטלות (במעבדה או אונליין), ניתוח נתונים, ודיון במשמעותם.

העבודה בצמוד לתלמיד מ.א או דוקטורט לצד הדרכה של ראש המעבדה.

למצטיינות ומצטיינים תנתן האפשרות להשתתף בהצגת המחקר בכנס (פנימי או חיצוני) או בכתיבה של מאמר מדעי.

**דרישות התפקיד:**

יחסי אנוש טובים, יכולת עבודה בצוות

רצון ללמידה והתפתחות

התחייבות לכ-5 שעות שבועיות (גמיש ומשתנה בין פרויקטים)

נוכחות בפגישות המעבדה (אחת לשבועיים ימי חמישי ב08:15)

עדיפות לבעלי ידע בשפות מחשב/ תכנות

מוזמנות ומוזמנים לפנות במייל לד"ר שרון נפרסטק זמלר בצירוף קורות חיים: sharonnaparstek@gmail.com

ניתן לקרוא עלינו גם כאן: [www.naparsteklab.com](http://www.naparsteklab.com)